Document ID: 31996R0858

KOMISSION ASETUS (EY) N:o 858/96,
annettu 10 päivänä toukokuuta 1996,
GATTissa vahvistettujen yhteisön tariffikiintiöiden avaamisesta ja hallinnoinnista vuodesta 1996 alkaen tiettyjen hedelmien ja vihannesten sekä tiettyjen hedelmä- ja vihannesjalosteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 25 artiklan 1 kohdan,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (3), sellaisena kuin se on viimeksi muutettuna komission asetuksella (EY) N:o 2314/95 (4), ja erityisesti sen 12 artiklan 1 kohdan,
ottaa huomioon Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovelletettaviksi tulevien tullien vahvistamisesta 22 päivänä joulukuuta 1995 annetun neuvoston asetuksen (EY) N:o 3093/95 (5),
sekä katsoo, että
Uruguayn kierroksen monenvälisten kauppaneuvottelujen osana tehdyn maataloussopimuksen (6) mukaisesti yhteisö on sitoutunut avaamaan tietyin edellytyksin yhteisön tariffikiintiöt, joihin sisältyy tullin alennus, tietylle määrälle hedelmiä ja vihanneksia sekä tietyille hedelmä- ja vihannesjalosteille,
asetuksessa (EY) N:o 3093/95 laajennetaan GATTissa vahvistettujen yhteisön tariffikiintiöiden luetteloa,
tietyistä tällaisista tariffikiintiöistä osalliseksi pääsemisen edellytyksenä on, että yhteisön tulliviranomaisille esitetään alkuperämaan toimivaltaisten viranomaisten antama aitoustodistus, jossa todetaan, että tuotteet vastaavat ominaispiirteiltään määrättyjä erityisvaatimuksia,
osana sen kansainvälisten velvollisuuksien täytäntöönpanoa yhteisön tehtävänä on päättää tämän asetuksen liitteessä olevia tuotteita koskevista yhteisön kiintiöistä; olisi erityisesti taattava kaikkien yhteisön tuojien tasavertainen jatkuva pääsy osallisiksi mainituista kiintiöistä ja näille kiintiöille vahvistettujen tulliprosenttien keskeytyksetön soveltaminen kaikkiin jäsenvaltioihin suuntautuvaan kyseisten tuotteiden tuontiin siihen asti, kun kiintiöt on käytetty loppuun; mikään ei kuitenkaan estä sitä, että kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea kiintiöiden määriin tosiasiallista tuontia vastaavat vaadittavat määrät; tämä hallinnointitapa edellyttää läheistä yhteistyötä jäsenvaltioiden ja komission välillä, ja komission on erityisesti pystyttävä seuraamaan kiintiöiden määrien loppuun käyttämisen tilannetta ja ilmoitettava siitä jäsenvaltioille,
edellä mainituissa sopimuksissa määrätyt tariffikiiniöt on avattava vuodesta 1996 alkaen; on myös tarpeen määrittää tämän asetuksen liitteissä määrättyjä kiintiöitä koskevista tariffietuisuuksista osalliseksi pääsyn erityiset edellytykset, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tämän asetuksen liitteissä lueteltuihin tuotteisiin sovelletaan vuosittaista tariffinalennusta, joka koskee tullin arvotulliosaa, yhteisön tariffikiintiöiden mukaisesti tähän asetukseen ja sen liitteisiin sisältyviä säännöksiä ja määräyksiä noudattaen ja niissä mainittujen ajanjaksojen aikana.
2 artikla
1. Edellä 1 artiklassa tarkoitettujen kiintiöiden hallinossa komissio toteuttaa aiheelliset hallinnolliset toimenpiteet tehokkaan hallinnoinnin varmistamiseksi.
2. Kun tuoja esittää jäsenvaltiossa vapaaseen liikkeeseen luovutusta koskevan ilmoituksen, johon sisältyy tässä asetuksessa tarkoitetun tuotteen tariffikiintiöstä osalliseksi pääsemistä koskeva pyyntö, ja jos tulliviranomaiset hyväksyvät tämän ilmoituksen, kyseinen jäsenvaltio lukee kiintiön määrään tarpeitaan vastaavan määrän ilmoittamalla siitä komissiolle.
Kiintiöön lukemista koskevat pyynnöt, joihin on merkitty mainittujen ilmoitusten hyväksymispäivä, on esitettävä viipymättä komissiolle.
Komissio hyväksyy kiintiöihin lukemiset asianomaisen jäsenvaltion tulliviranomaisten hyväksymien vapaaseen liikkeeseen luovutusta koskevien ilmoitusten hyväksymispäivän mukaan käytettävissä olevan määrän rajoissa.
3. Jos jäsenvaltio ei käytä kiintiöön luettuja määriä, sen on siirrettävä ne mahdollisimman nopeasti takaisin vastaavaan kiintiön määrään.
4. Jos haetut määrät ovat suurempia kuin käytettävissä oleva kiintiön määrä, myöntäminen tapahtuu suhteessa pyyntöihin. Jäsenvaltioille ilmoitetaan suoritetuista kiintiöihin lukemisista.
3 artikla
Jäsenvaltiot ja komissio toimivat tiiviissä yhteistyössä tämän asetuksen säännösten noudattamisen varmistamiseksi.
4 artikla
Kunkin jäsenvaltion on taattava tuojille yhtäläinen jatkuva pääsy osallisiksi tariffikiintiöistä jäljellä olevien kiintiöiden määrien rajoissa.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä toukokuuta 1996.

Labels: 3
17